wickkiey/tamil-wikipedia-chunked huggingface dataset:
# மரியாள் (இயேசுவின் தாய்)

**மரியா** அல்லது **மரியாள்** (அரமேயம்:מרים மரியம்; அரபு: مريم மர்யம்), என்பவர் இயேசு கிறிஸ்துவின் தாய் ஆவார். கிறிஸ்தவ நம்பிக்கையின்படி, மரியா தூய ஆவியினால் தம் கன்னிமைக்கு எவ்வித பழுதும் ஏற்படாமலேயே இயேசுவைக் கருத்தாங்கினார். உருவில்லாத இறைவன் மரியாவின் கருப்பையில் மனித உடலெடுத்ததால், இவர் இறைவனின் தாய் என்று அழைக்கப்படுகிறார். தாவீது குலத்தைச் சேர்ந்த புனித யோசேப்பு இவரது கணவராவார். மரியாள் கிறிஸ்தவர்களால் சிறப்பாக கத்தோலிக்கர் மற்றும் கிழக்கு மரபுவழித் திருச்சபையினரால் மிகவும் மதிக்கப்படுகிறார். மரியாளை மையமாகக் கொண்ட இறையியல் கல்வி மரியாளியல் எனப்படுகிறது. மரியாளின் பிறப்பு விழாவை கத்தோலிக்க திருச்சபை, கிழக்கு மரபுவழி திருச்சபை, அங்கிலிக்கன் திருச்சபை ஆகியவை செப்டம்பர் 8ல் கொண்டாடுகின்றன.
# மரியாள் (இயேசுவின் தாய்)

## பழைய ஏற்பாடு

விவிலியத்தின் பழைய ஏற்பாட்டில் இடம்பெற்றுள்ள பல்வேறு இறைவாக்குகள் இயேசு கிறிஸ்துவில் நிறைவேறியதாக கிறிஸ்தவர்கள் நம்புகின்றனர். அவற்றில் சில பெண்ணின் வித்தாக மீட்பர் தோன்றுவார் என்ற அடிப்படையைக் கொண்டுள்ளன. ஆதாம் - ஏவாள் கதையில் இடம்பெறும், "உனக்கும் பெண்ணுக்கும்,
உன் வித்துக்கும் அவள் வித்துக்கும் பகையை உண்டாக்குவேன். அவள் வித்து உன் தலையைக் காயப்படுத்தும்" என்ற கடவுளின் வார்த்தைகள், மரியாவையும் அவரது வித்தாக தோன்றிய இயேசுவையும் குறிக்கின்றன என்பது நம்பிக்கை. அவ்வாறே, "இதோ, கருவுற்றிருக்கும் அந்த இளம் பெண் ஓர் ஆண்மகவைப் பெற்றெடுப்பார்; அக்குழந்தைக்கு அவள் ‘இம்மானுவேல்’ என்று பெயரிடுவார்" என்ற இறைவாக்கினர் எசாயாவின் வார்த்தைகளும் இறைமகனின் தாயாக மரியாவைச் சுட்டிக்காட்டுவதாக நம்பப்படுகிறது.
# மரியாள் (இயேசுவின் தாய்)

## நற்செய்திகள்

நாசரேத்தில் வாழ்ந்த கன்னியான மரியா, யோசேப்பு என்பவருக்கு மண ஒப்பந்தம் ஆகியிருந்தார். இந்நிலையில், அவருக்கு தோன்றிய கபிரியேல் தேவதூதர், மரியா தம் வயிற்றில் இறைமகனைக் கருத்தாங்கி பெற்றெடுக்க உள்ளதாக அறிவிக்கிறார். கணவரை அறியாத மரியா, தாம் கணவரை அறியாமல் இருக்கும்போது குழந்தை எவ்வாறு பிறக்கும் என்று கேள்வி எழுப்புகிறார். தூய ஆவியின் வல்லமையால், மரியா கருத்தாங்குவார் என்று தேவதூதர் அறிவித்தார். அவரது வார்த்தையை ஏற்று, "உம் சொற்படியே எனக்கு நிகழட்டும்" என்று ஒப்புதல் அளித்ததால் மரியா இறைமகனை கருத்தாங்கும் பேறுபெற்றார். இயேசுவைக் கருத்தாங்கிய வேளையில் மரியா கன்னியாக (கிரேக்கம் *παρθένος, parthénos*) இருந்தார் என்றே மத்தேயு மற்றும் லூக்கா நற்செய்திகள் குறிப்பிடுகின்றன.  
கன்னி மரியா பெத்லகேமில் இருந்தபோது, இயேசு கிறிஸ்துவை பெற்றெடுத்து தீவனத் தொட்டியில் கிடத்தியதாக லூக்கா நற்செய்தி குறிப்பிடுகிறது. மரியாவும் யோசேப்பும் குழந்தைக்கு எட்டாம் நாளில் இயேசு என்று பெயரிட்டதாகவும், நாற்பதாம் நாளில் இயேசுவை கோவில் அர்ப்பணித்ததாகவும் நற்செய்திகள் எடுத்துரைக்கின்றன. குழந்தை இயேசுவை ஞானிகள் வணங்க வந்தபோது, மரியா அவரை தம் கையில் வைத்திருந்ததாக மத்தேயு நற்செய்தியாளர் எழுதுகிறார். பின்னர் ஏரோதின் சதியிலிருந்து இயேசுவைக் காப்பாற்றுவதற்காக, மரியாவும் யோசேப்பும் அவரை எகிப்துக்கு தூக்கிச் சென்றதாகவும் காண்கிறோம். பன்னிரு வயது சிறுவனான இயேசுவை அழைத்துக்கொண்டு, மரியாவும் யோசேப்பும் எருசலேம் கோவிலுக்கு பாஸ்கா விழா கொண்டாடச் சென்றதையும், கோவிலில் தங்கிவிட்ட இயேசுவைத் தேடி மரியாவும் யோசேப்பும் மூன்று நாட்கள் அலைந்து திரிந்ததையும் நற்செய்தியாளர் லூக்கா பதிவு செய்கிறார். பின்பு இயேசு அவர்களுடன் சென்று நாசரேத்தை அடைந்து அவர்களுக்குப் பணிந்து நடந்தார் என்று வாசிக்கிறோம்.  
இயேசு தம் முப்பதாம் வயதில் யோவானிடம் திருமுழுக்கு பெற்று இறையாட்சிப் பணியைத் தொடங்கினார். அப்போது கலிலேயாவின் கானாவில் நடைபெற்ற திருமணத்தில், தண்ணீரை திராட்சை இரசமாக்கி முதல் அற்புதம் செய்ய அன்னை மரியா தூண்டுதலாக இருந்தார் என்று நற்செய்தியாளர் யோவான் குறிப்பிடுகிறார். இதன் பிறகு இயேசுவும் அவர் தாயும் சகோதரர்களும் அவருடைய சீடரும் கப்பர்நாகும் சென்று அங்குச் சில நாள்கள் தங்கியிருந்தனர் என்று யோவான் நற்செய்தி கூறுவது, இயேசுவின் பணி வாழ்வின்போதும் அவரோடு மரியா உடன் பயணித்தார் என்பதை சுட்டிக் காட்டுகிறது. மக்கள் கூட்டத்தோடு இயேசு பேசிக் கொண்டிருந்த போது அவருடைய தாயும் சகோதரர்களும் வந்து அவருடன் பேச வேண்டும் என்று வெளியே நின்று கொண்டிருந்தார்கள் என்று மத்தேயு நற்செய்தி குறிப்பிடுவதும் இதற்கு சான்றாக உள்ளது.  
இயேசுவின் வாழ்நாள் முழுவதும் அவரோடு பயணித்த அன்னை மரியா, சிலுவைச் சாவு வரையிலும் அவரை பின்தொடர்ந்தார் என்று காண்கிறோம். சிலுவை அருகில் இயேசுவின் தாயும், தாயின் சகோதரியும் குளோப்பாவின் மனைவியுமான மரியாவும், மகதலா மரியாவும் நின்று கொண்டிருந்தனர். இயேசு தம் தாயையும் அருகில் நின்ற தம் அன்புச் சீடரையும் கண்டு தம் தாயிடம், “அம்மா, இவரே உம் மகன்” என்றார். பின்னர் தம் சீடரிடம், “இவரே உம் தாய்” என்றார். அந்நேரமுதல் அச்சீடர் அவரைத் தம் வீட்டில் ஏற்று ஆதரவு அளித்து வந்தார் என்று யோவான் குறிப்பிடுகிறார். இவ்வாறு தம் அன்பு சீடருக்கு ஒரு தாயையும், மரியாவுக்கு ஒரு மகனையும் இயேசு ஏற்படுத்துகிறார். பரந்த பொருளில், இயேசு தம் சீடர் அனைவருக்கும் மரியாவைத் தாயாக கொடுத்தார் என்று கத்தோலிக்கர்கள் நம்புகின்றனர்.
# மரியாள் (இயேசுவின் தாய்)

## மரபு வணக்கம்

முதல் நூற்றாண்டிலேயே கிறிஸ்தவர்கள் மரியாவை, 'ஆண்டவரின் தாய்' என்று அழைத்து பெருமைப்படுத்தினர். இரண்டாம் நூற்றாண்டின் தொடக்கத்தில் அன்னை மரியாவுக்கு வணக்கம் செலுத்தும் வழக்கம் தோன்றியதாக தெரிகிறது. கி.பி.150ஆம் ஆண்டளவில் எழுதப்பட்ட 'யாக்கோபின் முதல் நற்செய்தி' என்ற நூல், கன்னி மரியாவின் பிறப்பு, வளர்ப்பு, பெற்றோர் குறித்த தகவல்களை வழங்குகிறது. மரியாவை 'கடவுளின் தாய்' என்று அழைத்து, அவரது உதவியை வேண்டும் வழக்கம் மூன்றாம் நூற்றாண்டில் உருவானது. இந்த பின்னணியில், கத்தோலிக்க திருச்சபை, கிழக்கு மரபுவழி திருச்சபை, அங்கிலிக்கன் திருச்சபை ஆகியவை இன்றளவும் அன்னை மரியாவுக்கு மேலான வணக்கம் செலுத்தி வருகின்றன. மரபின் அடிப்படையில், மரியன்னைக்கு பல்வேறு விழாக்களையும் இந்த கிறிஸ்தவர்கள் கொண்டாடுகின்றனர்.
# இயன் தோப்

**இயன் ஜேம்ஸ் தோப்** (Ian James Thorpe, பி. அக்டோபர் 13, 1982) ஆஸ்திரேலியாவைச் சேர்ந்த முன்னாள் நீச்சல் வீரர். நீச்சல் வரலாற்றில் freestyle வகை நீச்சலில் மிகச் சிறந்த வீரர்களில் ஒருவராகக் கருதப்படுகிறார். ஐந்து ஒலிம்பிக் தங்கப் பதக்கங்களைப் பெற்றவர். தனது 24 ஆவது வயதில் நவம்பர் 21, 2006 அன்று நீச்சலுலகில் இருந்து ஓய்வு பெறுவதாக அறிவித்துள்ளார்.
# பரத்

**பரத்** (பிறப்பு - 21 ஜூலை, 1983,சென்னை), தமிழ்த் திரைப்பட நடிகர் ஆவார். இவரது நடிப்புத் திறன் மற்றும் நடனத் திறனுக்காக அறியப்படுகிறார்.
# பரத்

## திரைப்படங்கள்

| வருடம் | திரைப்படம் | பாத்திரம் | மொழி | குறிப்புகள் |
| --- | --- | --- | --- | --- |
| 2003 | *பாய்ஸ்* | பாபு கல்யாணம் | தமிழ் |  |
| 2004 | *4 த பீப்பிள்* | விவேக் | மலையாளம் |  |
| 2004 | *செல்லமே* | விஸ்வா ராஜசேகர் | தமிழ் | Negative role |
| 2004 | *காதல்* | முருகன் | தமிழ் |  |
| 2005 | *பிப்ரவரி 14* | சிவா | தமிழ் |  |
| 2006 | *பட்டியல்* | செல்வா | தமிழ் |  |
| 2006 | *அழகாய் இருக்கிறாய் பயமாய் இருக்கிறது* | மானு | தமிழ் |  |
| 2006 | *எம் மகன்* | கிருஷ்ணா | தமிழ் |  |
| 2006 | *சென்னை காதல்* | கௌதம் | தமிழ் |  |
| 2006 | *வெயில்* | கதிர் | தமிழ் |  |
| 2007 | *கூடல் நகர்* | சூரியன்,
சந்திரன் | தமிழ் |  |
| 2008 | *பழனி* | பழனிவேல் (வெள்ளையன்) | தமிழ் |  |
| 2008 | *நெப்பாலி* | கார்த்திக் | தமிழ் |  |
| 2008 | *முனியாண்டி விலங்கியல் மூன்றாமாண்டு* | முனியாண்டி | தமிழ் |  |
| 2008 | *சேவல்* | முருகேசன் | தமிழ் |  |
| 2009 | *ஆறுமுகம்* | ஆறுமுகம் | தமிழ் |  |
| 2009 | *கண்டேன் காதலை* | சக்திவேல் ராஜசேகரம் | தமிழ் |  |
| 2010 | *தம்பிக்கு இந்த ஊரு* | அகிலேஷ் | தமிழ் |  |
| 2011 | *கோ* | Himself | தமிழ் | Cameo appearance |
| 2011 | *வானம்* | பரத் சக்கரவர்த்தி | தமிழ் |  |
| 2011 | *யுவன் யுவதி* | கதிர்வேல் முருகன் | தமிழ் |  |
| 2012 | *அரவான்* | தோகைமான் | தமிழ் | Guest appearance |
| 2012 | *திருத்தணி* | வேலு/திருத்தணி | தமிழ் |  |
| 2013 | *ஐந்து ஐந்து ஐந்து* | அரவிந்த் | தமிழ் |  |
| 2013 | *ஜாக்பாட்* | Anthony D’Souza | Hindi |  |
| 2014 | *கூத்தர* | Koobrin | Malayalam |  |
| 2014 | *கதை திரைக்கதை வசனம் இயக்கம்* | Himself | தமிழ் | Cameo appearance |
| 2014 | *ஐந்தாம் தலைமுறை சித்த வைத்திய சிகாமணி* | Sigamani | தமிழ் | 25th film |
| 2015 | *கில்லாடி* | Dharani | தமிழ் |  |
| 2015 | *1000 Oru Nottu Paranja Katha* | Jikku Mon | Malayalam |  |
| 2015 | *Lord Livingstone 7000 Kandi* | Sam | Malayalam | Filming |
| 2015 | *சிம்பா* | தமிழ் | Filming | } |
# ஜெனிலியா

**ஜெனிலியா** (ஹரிணி) (பிறப்பு: ஆகஸ்ட் 5, 1987, இந்தியா) இந்தியத் திரைப்பட நடிகை ஆவார். தமிழ், தெலுங்கு, இந்தி, கன்னட மொழித் திரைப்படங்களில் நடித்து உள்ளார். இயக்குநர் சங்கர் தனது பாய்ஸ் திரைப்படத்தின் மூலம் ஜெனிலியாவை அறிமுகப்படுத்தினார். பின்னர், நடிகர் விஜய், பரத், ஜெயம் ரவி ஆகியோர் படங்களில் நடித்துள்ளார். சந்தோஷ் சுப்பிரமணியம் படத்தில் ஹாசினியாக குதூகலம், குறும்புத்தனம் மிக்கப் பெண்ணாக நடித்து அனைத்து தரப்பு மக்களையும் கவர்ந்தார்.
# ஜெனிலியா

## விருதுகள்

### பிலிம்பேர் விருதுகள்

- 2006: சிறந்த நடிகை விருது (தெலுங்கு); *பொம்மரில்லு*
- 2007: சிறந்த நடிகை விருது (தெலுங்கு); *தீ*
# ஜெனிலியா

## விருதுகள்

### நந்தி விருதுகள்

- 2006: சிறப்பு நடுவர் விருது; *பொம்மரில்லு*
# ஜெனிலியா

## திரை வாழ்க்கை

| ஆண்டு | திரைப்படம் | வேடம் | மொழி | குறிப்புகள் |
| --- | --- | --- | --- | --- |
| 2003 | *பாய்ஸ்* | ஹரிணி | தமிழ் | இதே பெயரில் தெலுங்கிலும் மொழிமாற்றம் செய்யப்பட்டது. |
| *சத்யம்* | அன்கிதா | தெலுங்கு |  |  |
| *துஜே மேரி கசம்* | அஞ்சு | இந்தி |  |  |
| 2004 | *மஸ்தி* | பிந்தியா | இந்தி |  |
| *சம்பா* | சந்தியா | தெலுங்கு | தமிழில் *சம்பா* என மொழிமாற்றம் |  |
| 2005 | *நா அல்லுடு* | ககனா | தெலுங்கு | தமிழில் *மதுரை மாப்பிள்ளை* என மொழிமாற்றம் |
| *சச்சின்* | சாலினி | தமிழ் |  |  |
| *சுபாஷ் சந்திர போஸ்* | அனிதா | தெலுங்கு |  |  |
| *சை]* | இந்து | தெலுங்கு | தமிழில் *கழுகு*
மலையாளத்தில் *Challenge* என மொழிமாற்றம் |  |
| 2006 | *ஹேப்பி* | மதுமதி | தெலுங்கு | மலையாளத்தில் *ஹேப்பி* என மொழிமாற்றம் |
| *ராம்* | லக்சுமி | தெலுங்கு |  |  |
| *பொம்மரில்லு* | ஹாசினி | தெலுங்கு |  |  |
| *சென்னைக் காதல்* | நர்மதா | தமிழ் |  |  |
| 2007 | *தீ* | பூஜா | தெலுங்கு |  |
| 2008 | *மிஸ்டர். மேதாவி* | சுவேதா | தெலுங்கு |  |
| *சத்யா இன் லவ்* | வேதா | கன்னடம் |  |  |
| *சந்தோஷ் சுப்பிரமணியம்* | ஹாசினி | தமிழ் | பொம்மரில்லுவின் மீளுருவாக்கம் |  |
| *மேரி பாப் பஹலி ஆப்* | ஷீகா கபூர் | இந்தி |  |  |
| *ரெடி* | பூஜா | தெலுங்கு |  |  |
| *ஜானே தூ யா ஜானே நா* | அதிதி (மியாவ்) | இந்தி |  |  |
| 2009 | *சசிரேகா பிரயாணம்* | சசிரேகா | தெலுங்கு |  |
| *லைப் பார்ட்னர்* | சஞ்சனா | இந்தி |  |  |
| *காதா* | சித்ரா சிங் | தெலுங்கு | நந்தி சிறப்பு ஜூரி விருது |  |
| 2010 | *சான்ஸ் பே டான்ஸ்* | தின சர்மா | இந்தி |  |
| 2010 | *உத்தம புத்திரன்* | பூஜா | தமிழ் |  |
| 2010 | *ஆரஞ்சு* | ஜானு | தெலுங்கு |  |
| 2011 | *உறுமி* | அரக்கள் ஆயிஷா | மலையாளம் | AsiaVision Film Award for Best Actress |
| 2011 | *போர்ஸ்* | மாயா | இந்தி |  |
| 2011 | *வேலாயுதம்* | பாரதி | தமிழ் |  |
| 2011 | *இட்'ஸ் மை லைப்* | நடாலி சோப்ரா (கீனு) | இந்தி | Post-production |
| 2011 | *ஹூக் யா குரூக்* | சோனியா ராய் | இந்தி | Shelved |
| 2012 | *நா இஷ்தாம்* | தெலுங்கு |  |  |
| 2012 | ''தேரே நால் லவ் ஹோ கயா | Mini | இந்தி |  |
| 2012 | ''ராக் தி ஷாடி | இந்தி | } |  |
# ஜெனிலியா

## மறுபிரவேசம்

தன் காதலன் ரித்தேஷ் தேஷ்முக்கை மணந்து திரைத்துறையை விட்டுவிலகிய இவர் மறுபடியும், தயாரிப்பாளர் அர்பாஸ் கான் தயாரிக்கும் டாலி கி டோலி என்ற திரைப்படத்தில் இரண்டாவது கதாநாயகியாக நடிக்கிறார்.
# அசின் (நடிகை)

2001 ஆம் ஆண்டில் வெளியான சத்யன் அந்திக்காடின் நரேந்திரன் மகன் ஜெயகாந்தன் வகா என்ற மலையாளத் திரைப்படத்தின் மூலம் திரையுலகில் அறிமுகமானார். அவரது முதல் வர்த்தகரீதியான வெற்றித் திரைப்படம் 2003-ஆம் ஆண்டில் வெளிவந்த தெலுங்குத் திரைப்படமான அம்மா நன்னா ஓ தமிழ் அம்மாயி ஆகும். அத்திரைப்படத்திற்காகச் சிறந்த தெலுங்கு நடிகைக்கான பிலிம்பேர் விருதினை வென்றார். அவரது முதல் தமிழ் திரைப்படமான எம். குமரன் சன் ஆஃப் மகாலஷ்மி வெற்றித் திரைப்படமாக அமைந்தது. கஜினி (2005) திரைப்படத்தில் அவரது பாராட்டத்தக்க நடிப்பிற்காக பிலிம்பேர் சிறந்த நடிகைக்கான விருதைப் பெற்றார்.  
"கஜினி" (2005), "வரலாறு" (2006), "போக்கிரி" (2007), "வேல்" (2008), "தசாவதாரம்" (2008) ஆகிய திரைப்படங்களில் நடித்ததன் மூலம் புகழ் பெற்றார். தமிழ் கஜினி திரைப்படத்தின் இந்தி தழுவலான "கஜினி"யின் மூலம் அசின் இந்தி திரையுலகில் கால் பதித்தார், இதன்மூலம் பிலிம்பேர் சிறந்த அறிமுக நடிகைக்கான விருதைப் பெற்றார். தற்போது இந்தித் திரைப்படங்களில் நடித்து வருகிறார்.
# அசின் (நடிகை)

## அறிமுகம்

சத்யன் அந்திக்காடின் மலையாளத் திரைப்படமான நரேந்திரன் மகன் ஜெயகாந்தன் வகா (2001) படத்தில், 15 ஆவது வயதில் ஒரு துணைப் பாத்திரத்தில் அறிமுகமானார்.  
பின்னர் ஓராண்டு காலம் படிப்பில் கவனத்தைச் செலுத்திய அசின், அம்மா நன்னா ஓ தமிழ் அம்மாயி என்னும் தெலுங்குத் திரைப்படம் மூலம் மீண்டும் திரையுலகிற்குத் திரும்பினார்..  
அவரது முதல் தெலுங்கு மொழிப் படமான இதில் ரவி தேஜாவுக்கு இணையாக, தமிழ்ப் பெண் கதாபாத்திரத்தில் நடித்தார், இப்படம் இவருக்கு சிறந்த தெலுங்கு நடிகைக்கான பிலிம்பேர் விருதினைப் பெற்றுத் தந்தது. அதே ஆண்டில், சிவமணி, என்ற தனது இரண்டாவது தெலுங்குத் திரைப்படத்தில் நாகார்ஜூனாவுக்கு க்கு இணையாக இவர் நடித்ததற்கு சந்தோசம் சிறந்த நடிகை விருது|சந்தோசம் சிறந்த நடிகைக்கான விருதினை வென்றார்.
# அசின் (நடிகை)

## திருமணம்

சனவரி 18, 2016 ஆம் ஆண்டு மைக்ரோமேக்ஸ் நிறுவனத்தின் இணை நிறுவனர் ராகுல் சர்மா என்பவரைக் காதல் திருமணம் செய்துக்கொண்டார்.
# பாவனா

**பாவனா** (*Bhavana*, பிறப்பு - ஜூன் 6, 1986, திருச்சூர், கேரளா) தமிழ், மலையாளத் திரைப்பட நடிகையாவார். தமிழ் திரையுலகில் சித்திரம் பேசுதடி திரைப்படத்தின் மூலம் பாவனா அறிமுகமானவர் . வெயில் திரைப்படத்தில் சிறப்பாக நடித்ததற்காக பாரட்டுகள் கிடைத்தது. தீபாவளி, ஜெயம் கொண்டான், அசல் ஆகிய திரைப்படங்கள் இவருக்கு ஏராளமான இரசிகர்களை பெற்று தந்தது.
# பாவனா

## திரைப்படங்கள்

### தமிழ்

- 2009 - *அசல்*
- 2008 - *ஜெயம்கொண்டான்*
- 2007 - *வாழ்த்துக்கள்*
- 2007 - *ராமேஸ்வரம்*
- 2007 - *ஆர்யா*
- 2007 - *கூடல் நகர்*
- 2007 - *தீபாவளி*
- 2006 - *வெயில்*
- 2006 - *கிழக்கு கடற்கரை சாலை*
- 2006 - *சித்திரம் பேசுதடி*
# பாவனா

## திரைப்படங்கள்

### மலையாளம்

-
- 2003 - ஸ்வப்னக் கூடு
# பாவனா

## கன்னடம்

- 2010 - ஜாக்கி
- 2011 - விஷ்ணுவர்தனா
- 2012 - ரோமியோ
- 2012 - யாரே குகாத்லி
- 2013 - தொப்பிவாலா
- 2013 - பச்சன்
- 2015 - மைதிரி
# ஆர்யா

**ஆர்யா** (பிறப்பு:11 திசம்பர் 1980) ஒரு தமிழ்த் திரைப்பட நடிகர் மற்றும் தயாரிப்பாளர் ஆவார். இவர் 2005ஆம் ஆண்டு விஷ்ணுவர்த்தன் இயக்கிய அறிந்தும் அறியாமலும் என்ற திரைப்படத்தின் மூலம் அறிமுகமானார். அதைத் தொடர்ந்து ஓரம் போ, நான் கடவுள், மதராசபட்டினம், பாஸ் என்கிற பாஸ்கரன், சிக்கு புக்கு, வேட்டை, சேட்டை, ராஜா ராணி, இரண்டாம் உலகம், ஆரம்பம் உள்ளிட்ட 25க்கும் மேல்பட்ட திரைப்படங்களில் நடித்ததன் மூலம் பரிசியமான நடிகர் ஆனார். ஆர்யாவிற்கும் சாயிஷா<nowiki/>விற்கும் மார்ச் 10, 2019 அன்று திருமணம் நடந்தது.
# ஆர்யா

## ஆரம்பகால வாழ்க்கை

இவர் டிசம்பர் 11, 1980ஆம் ஆண்டு காசர்கோடு , கேரளாவில் பிறந்தார். இவருக்கு சத்யா, என்ற ஒரு இளைய சகோதரன் உள்ளார். அவரும் ஒரு தமிழ்த் திரைப்பட நடிகர் ஆவார்.நடிகை சாயிசா என்பவர் திருமணம் செய்து கொண்டார்.ஆர்யாவின் இயற்பெயர் ஜம்ஷத் சேதிராகத் என்பதாகும்.
பிறந்த ஊர் திரிகரிபுர், காரசகோடு. கேரளா. பெற்றோர் பெயர் உமர் செதிராகாந்த்-ஜாமிலா செதிரா காந்த்.
# ஆர்யா

## திரைப்பட வாழ்க்கை

### 2005-2010

இவர் 2003ஆம் ஆண்டு இயக்குநர் ஜீவா இயக்கிய உள்ளம் கேட்குமே என்ற திரைப்படத்தில் ஒப்பந்தம் செய்யப்பட்டார். இந்த திரைப்படத்தில் சாம், அசின், பூஜா, லைலா நடித்துள்ளனர். இந்த திரைப்படம் சிறு பிரச்சனை காரணமாக 2005ஆம் ஆண்டு வெளியானது. இந்த திரைப்படம் வருவதற்கு முன்பு விஷ்ணுவர்த்தன் இயக்கிய அறிந்தும் அறியாமலும் என்ற திரைப்படம் வெளியானது. இந்த திரைப்படத்தில் பிரகாஷ் ராஜ், நவ்தீப் மற்றும் சமிக்சா நடித்துள்ளார்கள். இந்த திரைப்படத்தில் குட்டி என்ற கதாபாத்திரத்தில் நடித்தார். இந்த திரைப்படம் வணிகரீதியாக வெற்றி அடைந்தது. இந்த திரைபப்டத்தில் நடித்ததற்க **பிலிம்பேர் விருது** புதுமுக நடிகருக்கான விருதை வென்றார். அதை தொடர்ந்து அதே ஆண்டில் **ஒரு கல்லூரியின் கதை** என்ற திரைப்படத்தில் நடித்தார். இந்த திரைப்படத்தில் இவருக்கு ஜோடியாக நடிகை சோனியா அகர்வால் நடித்துள்ளார்.  
2006ஆம் ஆண்டு கலாபக் காதலன், பட்டியல், வட்டாரம் போன்ற திரைப்படங்களில் நடித்தார். பட்டியல் என்ற திரைப்படத்தில் இவருடன் நடிகர் பரத் நடித்துள்ளார். இவர்களுக்கு ஜோடியாக பூஜா மற்றும் பத்மப்பிரியா நடித்துள்ளார்கள். இந்த திரைப்படத்தை விஷ்ணுவர்த்தன் இயக்கியுள்ளார். இந்த திரைப்படம் வணிகரீதியாக வெற்றி அடைந்தது. நல்ல வசூலும் செய்தது.  
2007ஆம் ஆண்டு ஓரம் போ என்ற திரைப்படத்தில் நடித்தார். இந்த திரைபடத்தில் இவருக்கு ஜோடியாக பூஜா நடித்துள்ளார். சேரன் இயக்கி நடித்த மாயக் கண்ணாடி என்ற திரைப்படத்தில் சிறப்புத் தோற்றத்தில் நடித்துள்ளார்.  
2009ஆம் ஆண்டு சர்வம் மற்றும் பாலா இயக்கிய நான் கடவுள் என்ற திரைப்படத்தில் ருத்திரன் என்ற கதாபாத்திரத்தில் நடித்தார். இந்த திரைபப்டத்தில் முதலில் நடிப்பதற்காக அஜித் குமார் ஒப்பந்தம் செய்யப்பட்டார். அதன் பிறகு ஆர்யா ஒப்பந்தம் செய்யப்பட்டு நடித்தார். இந்த திரைப்படம் காசி மற்றும் தமிழ்நாட்டில் படபிடிப்பு எடுக்கப்பட்டது. இந்த திரைப்படத்தில் ஆர்யா ஒரு அகோரியாக நடித்துள்ளார். இவரது நடிப்பு பலரால் பாராட்டப்பட்டது. இந்த திரைபப்டத்தில் இவருடன் சேர்ந்து பூஜாவும் நடித்துள்ளார். இந்த திரைப்படம் பல பிரிவுகளின் கில் தமிழக அரசு திரைப்பட விருதுகள், விஜய் விருதுகள், போன்ற பல விருதுகளை வென்றுள்ளது. சர்வம் திரைப்படத்தில் இவருக்கு ஜோடியாக திரிசா நடித்துள்ளார். இந்த திரைப்படத்தை விஷ்ணுவர்த்தன் இயக்கியுள்ளார். சிவா மனசுல சக்தி என்ற திரைப்படத்தில் சிறப்புத் தோற்றத்தில் நடித்துள்ளார்.  
இவர் 2010ஆம் ஆண்டு வருடு, மதராசபட்டினம், பாஸ் என்கிற பாஸ்கரன், சிக்கு புக்கு போன்ற திரைப்படங்களிலும் வருடு என்ற ஒரு தெலுங்குத் திரைப்படத்திலும் நடித்துள்ளார். இந்த திரைப்படத்தில் இவருடன் தெலுங்கு நடிகர் அல்லு அர்ஜுன் நடித்துள்ளார். இந்த திரைபப்டத்தில் இவர் வில்லனாக நடித்துள்ளார். ஏ. எல். விஜய் இயக்கிய மதராசபட்டினம் என்ற திரைப்படத்தில் நடித்தார். இவருக்கு ஜோடியாக ஏமி ஜாக்ஸன் நடித்துள்ளார். இந்த திரைப்படம் வணிக ரீதியாக வெற்றி பெற்றது. அதை தொடர்ந்து பாஸ் என்கிற பாஸ்கரன் என்ற வெற்றி திரைபப்டத்தில் நடித்தார். இந்த திரைப்படத்தில் இவருக்கு ஜோடியாக நயன்தாரா நடித்துள்ளார். சிக்கு புக்கு என்ற திரைப்படத்தில் இவருக்கு ஜோடியாக சிரேயா சரன் நடித்துள்ளார். இவர் காதல் சொல்ல வந்தேன் மற்றும் வ என்ற திரைப்படங்களில் சிறப்புத் தோற்றத்தில் நடித்துள்ளார்.
# ஆர்யா

## திரைப்பட வாழ்க்கை

### 2011-2014

இவர் 2011ஆம் ஆண்டு உருமி, அவன் இவன் போன்ற திரைப்படங்களில் நடித்துள்ளார். 2012ஆம் ஆண்டு வேட்டை, சேட்டை போன்ற திரைப்படங்களில் நடித்துள்ளார். இவர் ஒரு கல் ஒரு கண்ணாடி என்ற திரைப்படத்தில் சிறப்புத் தோற்றத்தில் நடித்துள்ளார்.  
2012ஆம் ஆண்டு ராஜா ராணி, ஆரம்பம், இரண்டாம் உலகம் போன்ற திரைப்படங்களில் நடித்துள்ளார். ராஜா ராணி திரைப்படத்தில் இவருக்கு ஜோடியாக நயன்தாரா நடித்துள்ளார். ஆரம்பம் திரைப்படத்தில் இவருடன் சேர்ந்து அஜித் குமார், நயன்தாரா போன்ற பல முன்னணி நட்சத்திரங்கள் நடித்துள்ளனர்.  
தற்பொழுது இவர் மீகாமன், புறம்போக்கு, யட்சன் போன்ற திரைப்படங்களில் நடித்து கொண்டுள்ளார். இந்த திரைப்படங்கள் 2014ஆம் ஆண்டு அல்லது 2015ஆம் ஆண்டு வெளியாகும்.
# ஆர்யா

## நடித்த திரைப்படங்கள்

| ஆண்டு | திரைப்படம் | பாத்திரம் | மொழி | குறிப்புகள் |
| --- | --- | --- | --- | --- |
| 2005 | *அறிந்தும் அறியாமலும்* | குட்டி | தமிழ் | சிறந்த தென்னிந்திய அறிமுக நடிகருக்கான பிலிம்பேர் விருது |
| *ஒரு கல்லூரியின் கதை* | சத்ய | தமிழ் |  |  |
| உள்ளம் கேட்குமே | இம்மன் | தமிழ் |  |  |
| 2006 | *கலாபக் காதலன்* | அகிலன் | தமிழ் |  |
| *பட்டியல்* | கோசி | தமிழ் |  |  |
| *வட்டாரம்* | பர்மா | தமிழ் |  |  |
| 2007 | *மாயக்கண்ணாடி* | ஆர்யா | தமிழ் | சிறப்புத் தோற்றம் |
| *ஓரம் போ* | சந்துரு | தமிழ் |  |  |
| 2009 | *நான் கடவுள்* | ருத்ரன் | தமிழ் | சிறந்த தமிழ் நடிகருக்கான பிலிம்பேர் விருது,
சிறந்த நடிகருக்கான விஜய் விருதுகள் இரண்டுக்கும் முன்மொழியப்பட்டார். |
| *சிவா மனசுல சக்தி* | அருண் | தமிழ் | சிறப்புத் தோற்றம் |  |
| *சர்வம்* | கார்த்திக் | தமிழ் |  |  |
| 2010 | *வருடு* | திவாகர் | தெலுங்கு |  |
| *மதராசபட்டினம்* | இளம்பரிதி | தமிழ் |  |  |
| *காதல் சொல்ல வந்தேன்* | தமிழ் | சிறப்புத் தோற்றம் |  |  |
| *பாஸ் என்கிற பாஸ்கரன்* | பாஸ்கரன் | தமிழ் |  |  |
| *சிக்கு புக்கு* | அர்ஜுன் | தமிழ் |  |  |
| 2011 | *அவன் இவன்* | கும்பிடுறேன் சாமி | தமிழ் |  |
| 2012 | *வேட்டை* | குருமூர்த்தி | தமிழ் |  |
| *ஒரு கல் ஒரு கண்ணாடி* | ரஜினி முருகன் | தமிழ் | சிறப்புத் தோற்றம் |  |
| *சேட்டை* | தமிழ் |  |  |  |
| 2013 | *ராஜா ராணி* | ஜான் | தமிழ் |  |
| *இரண்டாம் உலகம்* | தமிழ் |  |  |  |
| *ஆரம்பம்* | தமிழ் |  |  |  |
| 2014 | *'கதை திரைக்கதை வசனம் இயக்கம்* | தமிழ் | சிறப்புத் தோற்றம் |  |
| *ஜீவா* | தமிழ் | சிறப்புத் தோற்றம் |  |  |
| *மீகாமன்* | சிவா | தமிழ் |  |  |
| 2015 | *புறம்போக்கு* | தமிழ் |  |  |
| *யட்சன்* | தமிழ் |  |  |  |
| *டபுள் பர்றேல்* | மலையாளம் | படபிடிப்பில் |  |  |
| *வாசுவும் சரவணனும் ஒண்ணா படிச்சவங்க* | தமிழ் | } |  |  |
# நவம்பர் 2006

## நவம்பர் 2006 செய்தித் தொகுப்பு

- நவம்பர் 29, 2006 - கூகிள் விடைகள் சேவை நிறுத்தம்.
- நவம்பர் 27, 2006 - தமிழீழ விடுதலைப் புலிகளின் தலைவர் வேலுப்பிள்ளை பிரபாகரன், 2006 ஆம் ஆண்டு மாவீரர் நாள் உரையில் *சிங்களப் பேரினவாதத்தின் கடுமையான போக்கு, தமிழீழ மக்களுக்கான தனியரசு என்பதைத் தவிர வேறு ஒரு தெரிவினையும் விட்டு வைக்கவில்லை* என்று குறிப்பிட்டுள்ளார்.  
- நவம்பர் 24, 2006 - முறையின்றியும், அனுமதியின்றியும் கட்டப்பட்ட வீடுகளினால் சென்னை மாநகரமானது வாழ இயலாத நகரமாக உள்ளதாக தமிழக அரசின் மீது உச்சநீதி மன்றம் தெரிவித்து உள்ளது.
- நவம்பர் 10, 2006 - யாழ்ப்பாணம் நாடாளுமன்ற உறுப்பினரும் தமிழ்த் தேசியக் கூட்டமைப்பின் உறுப்பினருமான **நடராஜா ரவிராஜ்** நவம்பர் 10, 2006 அன்று இலங்கை இந்திய நேரம் காலை எட்டு மணியளவில் மோட்டார் சைக்கிளில் வந்த இனம் தெரியாத ஆயுததாரியினால் கொழும்பில் அவரது இல்லத்தில் வைத்து சுட்டுக் கொல்லப்பட்டார்.  
- நவம்பர் 8, 2006 - வாகரையில் இடம்பெயர்ந்த தமிழர்கள், இலங்கை இராணுவத்தின் தாக்குதலுக்கு உள்ளாகியதில் 53 பேர் உயிரிழந்தனர்; 130 பேர் படுகாயமுற்றனர். பார்க்க - வாகரை குண்டுத்தாக்குதல்  
- நவம்பர் 5, 2006 - பாக்தாத் நீதிமன்றம் சதாம் உசேனுக்கு தூக்குத் தண்டனை அறிவித்தது.
# விஷால்

**விஷால் கிருஷ்ணா ரெட்டி** (*Vishal*, பிறப்பு:29 ஆகத்து 1977) தமிழ்த் திரைப்பட நடிகராவார். நடிகராவதற்கு முன் நடிகர் அர்ஜுனிடம் உதவி இயக்குனராகவும் பணி புரிந்துள்ளார். தயாரிப்பாளர் ஜி. கே. ரெட்டி, ஜானகி தேவி, விஷாலின் தாய் தந்தையாவர். இவர் பிறப்பால் தெலுங்கராக இருந்தாலும் தமிழ்த் திரைப்படங்களின் மூலமே பிரபலமானார். இவர் முதல் முதலாக நடித்த செல்லமே, சண்டக்கோழி, திமிரு ஆகிய திரைப்படங்கள் வெற்றி பெற்றன. விஷால் தற்போது தென்னிந்திய நடிகர் சங்கத்தின் பொதுச்செயலாளர் பதவியிலும் உள்ளார்.
# விஷால்

## தொழில்

கல்லூரி படிப்பை முடித்ததும், தென்னிந்தியத் திரைப்படங்களில் நடிக்குமாறு குடும்பத்தினர் ஆலோசனை வழங்கினர். நடிகர் அர்ஜுனிடம், வேதம், ஏழுமலை ஆகிய திரைப்படங்களில் உதவி இயக்குனராகப் பணியாற்றினார். இதுவரை கிட்டத்தட்ட இருபது படங்களில் நடித்துள்ளார்.
# விஷால்

## வாழ்க்கை

விஷால் 1977 அகத்து 29 இல் பிறந்தார். இவரது தாய்மொழி தெலுங்கு ஆகும். இவரது தந்தையும் தாயும் தமிழ் மற்றும் தெலுங்கு திரைப்படத்துறைகளில் முன்னணி தயாரிப்பாளர்களாக விளங்கினர். தற்போது இவரது குடும்பம் சென்னையில் வசிக்கிறது. இவர் டான் போஸ்கோ பள்ளியிலும் இலயோலா கல்லூரியிலும் பயின்றார். இவரது பேராசிரியர் ச. ராஜநாயகம் அளித்த ஊக்கத்தினால் நடிக்க வந்துள்ளார்.
# விஷால்

## அரசியல்

சென்னையில் உள்ள ஆர்.கே.நகர் தொகுதியின் சட்டமன்ற உறுப்பினராக இருந்த ஜெ. ஜெயலலிதா மரணத்திற்குப் பிறகு அத்தொகுதி காலியாக இருந்தது. அத்தொகுதிக்கான இடைத்தேர்தல் 2017 திசம்பர் 21-இல் நடைபெற்றது. அதற்காக விஷால் வேட்புமனு தாக்கல் செய்தார். விஷால் வேட்புமனுவை சரியாக பூர்த்தி செய்யாததால் இவரது வேட்புமனுவை தேர்தல் அதிகாரிகள் நிராகரித்தனர்.
# விஷால்

## திரைப்பட வரலாறு

| எண் | ஆண்டு | திரைப்படம் | கதாபாத்திரம் | குறிப்புகள் |
| --- | --- | --- | --- | --- |
| 1 | 2004 | *செல்லமே* | ரகுனாதன் |  |
| 2 | 2005 | *சண்டக்கோழி* | பாலு |  |
| 3 | *திமிரு* | கணேஷ் |  |  |
| 4 | 2006 | *சிவப்பதிகாரம்* | சத்திய மூர்த்தி |  |
| 5 | 2007 | *தாமிரபரணி* | பரணிபுத்திரன் |  |
| 6 | *மலைக்கோட்டை* | அன்பு |  |  |
| 7 | 2008 | *சத்தியம்* | சத்தியம் |  |
| 8 | 2009 | *தோரணை* | முருகன் |  |
| 9 | 2010 | *தீராத விளையாட்டுப் பிள்ளை* | கார்த்திக் |  |
| 10 | 2011 | *அவன் இவன்* | வால்ட்டர் வணங்காமுடி |  |
| 11 | *வெடி* | பிரபாகரன் |  |  |
| 12 | 2013 | *பாண்டிய நாடு* |  |  |
| 13 | 2014 | *நான் சிகப்பு மனிதன்* |  |  |
| 14 | *கதை திரைக்கதை வசனம் இயக்கம்* | சிறப்புத்தோற்றம் |  |  |
| 15 | *பூஜை* | வாசு | தயாரிப்பும் இவரே |  |
| 16 | 2015 | ''ஆம்பள | சரவணன் | தயாரிப்பும் இவரே |
| 17 | *மத கஜ ராஜா* | தாமதமாகி உள்ளது |  |  |
| 18 | 2016 | *மருது* | மருது |  |
| 19 | 2016 | *கதகளி* |  |  |
| 20 | 2016 | *கத்தி சண்டை* |  |  |
| 21 | 2017 | *துப்பறிவாளன்* |  |  |
| 22 | 2018 | *சண்டக்கோழி 2* | பாலு |  |
| 23 | 2018 | *இரும்புத்திரை* | } |  |
# ஜீவா (திரைப்பட நடிகர்)

**ஜீவா** (பிறப்பு - சனவரி 4, 1984, இயற்பெயர் - அமர்) தமிழ்த் திரைப்பட நடிகராவார். திரைப்படத் தயாரிப்பாளரான ஆர். பி. சௌத்ரி இவரது தந்தையும், திரைப்பட நடிகரான ரமேஷ் இவரது உடன் பிறந்தவரும் ஆவர். தொடக்கத்தில் வழக்கமான திரைப்பட நடிகராக அறிமுகமான இவர், தற்பொழுது மாறுபட்ட கதைப் பாத்திரங்களை தேர்ந்தெடுத்து நடிப்பதற்காக அறியப்படுகிறார்.
# ஜீவா (திரைப்பட நடிகர்)

## திரைப்படவியல்

| ஆண்டு | திரைப்படம் | பாத்திரம் | மொழி | குறிப்புகள் |
| --- | --- | --- | --- | --- |
| 2003 | *ஆசை ஆசையாய்* | வினோத் | தமிழ் |  |
| *தித்திக்குதே* | வேனு | தமிழ் |  |  |
| 2005 | *ராம்* | ராம கிருஷ்ணா | தமிழ் | **வெற்றியாளர்**, சிறந்த நடிகருக்கான சைப்ரஸ் சர்வதேச திரைப்பட விழா விருது |
| 2006 | *டிஷ்யூம்* | பாஸ்கர் | தமிழ் |  |
| *கீர்த்தி சக்கரா* | ஜெய்குமார் | மலையாளம் | **வெற்றி**, சிறந்த நட்சத்திர ஜோடிக்கான ஏசியாநெட் திரைப்பட விருது <small>(shared with Gopika)</small> |  |
| *அரண்* | தமிழ் | *கீர்த்தி சக்ரா*வின் மொழிமாற்றம் செய்யப்பட்ட படம் |  |  |
| *ஈ* | ஈஸ்வரன் (ஈ) | தமிழ் |  |  |
| 2007 | *பொறி* | ஹரி | தமிழ் |  |
| *கற்றது தமிழ்* | பிரபாகர் | தமிழ் | **பரிந்துரை**: விஜய் விருதுகள் (சிறந்த நடிகர்) |  |
| *ராமேஸ்வரம்* | ஜீவன் | தமிழ் |  |  |
| 2008 | *தெனாவட்டு* | கோட்டைசாமி | தமிழ் |  |
| 2009 | *சிவா மனசுல சக்தி* | சிவா | தமிழ் |  |
| 2010 | *கச்சேரி ஆரம்பம்* | பாரி | தமிழ் |  |
| *பாஸ் என்கிற பாஸ்கரன்* | சிவா | தமிழ் | சிறப்புத் தோற்றம் |  |
| 2011 | *சிங்கம் புலி* | அசோக், சிவா | தமிழ் |  |
| *கோ* | அஸ்வின் | தமிழ் |  |  |
| *ரௌத்திரம்* | சிவா | தமிழ் |  |  |
| *வந்தான் வென்றான்* | அர்ஜூன் | தமிழ் |  |  |
| 2012 | *நண்பன்* | சேவற்கொடி செந்தில் | தமிழ் |  |
| *நீ தானே என் பொன்வசந்தம்* | வருண் கிருஷ்ணன் | தமிழ் |  |  |
| *முகமூடி* | தமிழ் |  |  |  |
| 2013 | *டேவிட்* | டேவிட் | தமிழ் |  |
| *என்றென்றும் புன்னகை (திரைப்படம்)* | கௌதம் ஸ்ரீதர் | தமிழ் |  |  |
| 2014 | *ஜில்லா* | தமிழ் | சிறப்புத் தோற்றம் - "பாட்டு ஒன்னு" பாடலில் மட்டும் |  |
| *யான்* | சந்திரசேகர் | தமிழ் |  |  |
| 2016 | *போக்கிரி ராஜா* | தமிழ் | } |  |  
இவர் 2019 ஆம் ஆண்டு கீ என்ற படத்தில் நடித்தார்.
# திசம்பர் 2

## பிறப்புகள்

- 1859 &ndash; யோர்ச் சோரா, பிரான்சிய ஓவியர் (இ. 1891)
- 1880 &ndash; க்ஷிதி மோகன் சென், வங்காள எழுத்தாளர், கல்வியாளர் (இ. 1960)
- 1885 &ndash; ஜார்ஜ் மினாட், நோபல் பரிசு பெற்ற அமெரிக்க மருத்துவர் (இ. 1950)
- 1912 &ndash; நாகிரெட்டி, திரைப்படத் தயாரிப்பாளர், பத்திரிகையாளர் (இ. 2004)
- 1930 &ndash; கேரி பெக்கர், நோபல் பரிசு பெற்ற அமெரிக்கப் பொருளியலாளர் (இ. 2014)
- 1933 &ndash; கி. வீரமணி, திராவிடர் கழகத் தலைவர்
- 1937 &ndash; மனோகர் ஜோஷி, மகாராட்டிராவின் 15வது முதலமைச்சர்
- 1946 &ndash; டேவிட் மெக்காலே, ஆங்கிலேய-அமெரிக்க எழுத்தாளர்
- 1960 &ndash; சில்க் ஸ்மிதா, தென்னிந்திய நடிகை (இ. 1996)
- 1963 &ndash; சிவா ஐயாதுரை, இந்திய-அமெரிக்க கணினி அறிவியலாளர், தொழிலதிபர்
- 1963 &ndash; நெப்போலியன், தென்னிந்தியத் திரைப்பட நடிகர், அரசியல்வாதி
- 1973 &ndash; மோனிக்கா செலசு, செர்பிய-அமெரிக்க டென்னிசு வீராங்கனை
- 1978 &ndash; நெல்லி ஃபர்ட்டடோ, கனடியப் பாடகி, நடிகை
- 1981 &ndash; பிரிட்னி ஸ்பியர்ஸ், அமெரிக்கப் பாடகி, நடிகை
- 1982 &ndash; முருகதாசன், தீக்குளித்து இறந்த ஈழத்தமிழன் (இ. 2009)
# திசம்பர் 2

## இறப்புகள்

- 1547 &ndash; எர்னான் கோட்டெஸ், எசுப்பானிய தேடலறிஞர் (பி. 1485)
- 1594 &ndash; கிரார்துசு மெர்காதோர், பிளெமிய கணிதவியலாளர், நிலப்படவரைவாளர் (பி. 1512)
- 1881 &ndash; ஜென்னி வான் வெசுட்பலென், செருமானிய எழுத்தாளர், கார்ல் மார்க்சின் மனைவி (பி. 1814)
- 1911 &ndash; பாண்டித்துரைத் தேவர், தமிழறிஞர் (பி. 1867)
- 1933 &ndash; எஸ். ஜி. கிட்டப்பா, நாடக நடிகர், பாடகர் (பி. 1906)
- 1971 &ndash; வீ. கே. வெள்ளையன், இலங்கைத் தொழிற்சங்கவாதி, மலையக அரசியல்வாதி (பி. 1918)
- 1973 &ndash; வை. பொன்னம்பலம், தமிழ்ப் புலவர், தமிழாசிரியர் (பி. 1904)
- 1985 &ndash; பிலிப் லர்கின், ஆங்கிலேயக் கவிஞர், நூலாசிரியர் (பி. 1922)
- 1987 &ndash; யாகோவ் போரிசோவிச் செல்டோவிச், பெலருசிய இயற்பியலாளர், வானியலாளர் (பி. 1914)
- 1993 &ndash; பப்லோ எசுகோபர், கொலம்பியாவின் போதைக் கடத்தல் குழுத் தலைவர் (பி. 1949)
- 2002 &ndash; ஐவன் ஈலிச், ஆத்திரியப் போதகர், மெய்யியலாளர் (பி. 1926)
- 2008 &ndash; மு. கு. ஜகந்நாதராஜா, பன்மொழிப் புலவர் (பி. 1933)
- 2014 &ndash; ஏ. ஆர். அந்துலே, மகாராட்டிராவின் 8வது முதலமைச்சர் (பி. 1929)
- 2015 &ndash; எம். ஏ. எம். ராமசாமி, இந்தியத் தொழிலதிபர், அரசியல்வாதி (பி 1931)
- 2016 &ndash; கோ. சி. மணி, தமிழக அரசியல்வாதி (பி. 1929)
# திசம்பர் 2

## சிறப்பு நாள்

- பன்னாட்டு அடிமை முறை ஒழிப்பு நாள்
- ஐக்கிய அமீரகத் தேசிய நாள்
- தேசிய நாள் (லாவோஸ்)
# நிலத்தோற்றக் கலை

**நிலத்தோற்றக் கலை** (landscape architecture) என்பது, நிலத்தை வெளி (space) மற்றும் அதிலுள்ள பொருட்களோடு சேர்த்து, பாதுகாப்பான, செயற்திறன் கொண்ட, சுகாதாரமான, மனதுக்கு மகிழ்வு தரக்கூடிய முறையில் ஒழுங்கு படுத்துவது தொடர்பானதாகும் என்று கூறப்படுகின்றது. இது, கட்டிடங்கள், நில அமைப்பு, நீர், தாவரவகைகள் போன்றவற்றுக்கு இடையேயான தொடர்புகளை வடிவமைக்கும் கலையாகும். நிலத்தோற்றக் கலைஞர்களின் அமெரிக்க சமூகம் (American Society of Landscape Architects), நிலத்தோற்றக் கலை தொடர்பாகப் பின்வருமாறு விவரம் தரும்போது, இத் துறையானது, அயற்சூழல், நகரங்கள், பெருநகரங்கள், ஆகியவற்றின் சூழலை வடிவமைப்பதுடன், இதன் நோக்கம், காடு, வயல், ஆறு மற்றும் கடற்கரைகள் அடங்கிய இயற்கைச் சூழலைப் பாதுகாப்பது, அவற்றை மேலாண்மை செய்வது ஆகியவற்றையும் உள்ளடக்குவதாகக் கூறுகிறது.  
கட்டிடங்களைச் சுற்றியுள்ள நிலப்பகுதிகளைத் தாவரங்கள், நடைபாதைகள், நீர் அமைப்புகள் போன்றவற்றைப் பயன்படுத்தி வடிவமைப்பதுடன், பொதுச் சதுக்கங்கள், ஊடுபாதைகள், பூங்காக்கள், நெடுஞ்சாலையை அண்டிய சூழல்கள், ஆகியவற்றைக் கவர்ச்சிகரமாக ஆக்குவதிலும் நிலத்தோற்றக் கலை பெரும்பங்கு வகிக்கின்றது.
# திகம்பத்தான வாகன குண்டுதாக்குதல் 2006

**திகம்பத்தான வாகன குண்டுதாக்குதல்** என்பது அக்டோபர் 16,2006ல் தம்புள்ள மற்றும் ஹபரண நகரிற்கு அண்மித்த திகம்பத்தான எனும் இடத்தில் இலங்கை இராணுவ வாகனத் தொடரணியின் மீது வாகனத்தில் அதிசக்தி வாய்ந்த குண்டுகளை பொருத்திய விடுதலைப் புலிகளின் தற்கொலை குண்டுதாரி ஒருவரினால் நடத்தப்பட்ட குண்டுத்தாக்குதலாகும்.தொடரணியில் உள்ள 15 வாகனங்களில் விடுமுறையில் வீடு திரும்பும் இராணுவத்தினரும்,விடுமுறை முடிந்து கடமைக்கு திரும்பும் இராணுவத்தினருமாக 200 ற்கு மேற்பட்டவர்க (சில தகவலின்படி 340) சம்பவ இடத்தினில் காணப்பட்டனர்.குண்டுதாக்குதலின் விளைவாக 8 சிவிலியன் ஊழியர்கள் உட்பட 92ற்கும் 103 இடையான இராணுவத்தினர் கொல்லப்பட்டதுடன் 150 ற்கும் அதிகமானவர்கள் காயமடைந்தனர்.இவர்களில் மிக அதிகமானவர்கள் திருகோணமலை கடற்படைத்தளதில் பணிபுரியும் கடற்படையினராவார்கள்.இவர்கள் தவிர பாதசாரிகளும்,வியாபாரிகளும் காயமடைந்தனர்.133 இலங்கை இராணுவத்தினர் கொல்லப்பட்ட காரணமான யாழ் முகமாலை முறியடிப்புச் சமர் அடுத்து ஒரிரு தினங்களில் இடம்பெற்ற இத்தாக்குதல் இலங்கை இராணுவ படையினருக்கு மேலும் ஒர் பேரிழப்பினை தந்தது.இத்தாக்குதலுக்கு பதிலடியாக புலிகளின் கட்டுப்பாட்டு பகுதிகளில் இலங்கை விமான படையினரால் விமான குண்டு வீச்சுத் தாக்குதல் நிகழ்தப்பட்டது.புலிகளின் தகவலின் படி 2 பொது மக்கள் கொல்லப்பட்டும் 15 பேர் காயமடைந்துள்ளனர்.புலிகளின் இராணுவப் பேச்சாளர் இளந்திரையன் கருத்துத் தெரிவிக்கையில்*போர்க்களங்களுக்கு அப்பால் சிறிலங்கா இராணுவம் இலக்கு வைக்கப்படுவதற்கான வாய்ப்புக்களை நாம் மறுப்பதற்கில்லை* எனக் கூறினார்.
# விக்கிப்பீடியா:2006 தமிழ் விக்கிப்பீடியா ஆண்டு அறிக்கை/2006 Tamil Wikipedia Annual Review

<table ="0" cellpadding="0" cellspacing="0">
<tr>
<td>
தமிழ் விக்கிபீடியாவிற்கு 2006 ஆம் ஆண்டு ஒரு வளர்ச்சி மிக்க ஆண்டு. கட்டுரைகள் 1000ல் இருந்து 5600+ ஆகவும், பதிகை செய்த பயனர்கள் 300ல் இருந்து 1100+ ஆகவும் தமிழ் விக்கிபீடியா வளர்ச்சி பெற்றது. எண்ணிக்கையில் மட்டுமல்லாமல் தரத்திலும் வளர்ச்சியுற்றது. தரத்தை அவதானித்து, பகுத்தாய்ந்து, பேணி, மேம்படுத்துவதில் நாம் இயன்றவரை முனைப்புடன் செயல்படுகின்றோம்.  
கட்டுரை உருவாக்கம், பக்க வடிவமைப்பு, வகைப்படுத்தல், நுட்ப மேம்படுத்தல், மொழிபெயர்ப்பு, கொள்கை/வழிகாட்டல்கள் விரிவுபடுத்தல், பயனர் அறிமுகம் என பல தளங்களில் தமிழ் விக்கிபீடியா தொடர்ந்து வளர்ச்சி பெற்றும் புதிய கூறுகளை உள்வாங்கியும் உள்ளது. வலைவாசல், , தானியங்கி ஆக்கக் கட்டுரைகள், உதவி ஒளிப்பதிவுகள், ஜிம்போ வேல்ஸ் சந்திப்பு ஆகியன 2006 ஆம் ஆண்டின் குறிப்பிடத்தக்க செயலாக்கங்கள். கட்டுரைகள் எழுதுதல், வகைப்படுத்தல், தளம் ஒழுங்குபடுத்தல் ஆகியவையே தமிழ் விக்கிபீடியாவில் முக்கிய பணிகள். இவற்றைத் தவிர பயனர் அனுபவம், உதவி வழிகாட்டல்களை மேம்படுத்தல், நேரடி ஒருங்குறி தமிழ் தட்டச்சு ஏதுவாக்கல், வரைகலைப் படிமங்களைச் சேர்த்தல், தள அழகியல் போன்ற விடயங்களிலும் தமிழ் விக்கிபீடியா சமூகம் கவனம் செலுத்த ஆரம்பித்துள்ளது.  
தெரிவிக்கப்பட்டது போன்று தமிழ் விக்கிபீடியாவிற்கு நடு நிலைமை, உலக நோக்கு, தரம், நம்பிக்கை, சமூகம் ஆகியவை முக்கியம். *எளிய தமிழில் தரமான கட்டற்ற கலைக்களஞ்சியம்* என்ற குறிக்கோள் எமது செயல்பாட்டை ஒருங்கிணைத்து வழிநடத்துகின்றது. உலகெங்கும் வாழும் அனனத்து தமிழர்களும் இலாப நோக்கமற்ற, அரசியல்-சமய-பக்க சார்பற்ற இந்த தமிழ் கூட்டு மதிநுட்பதுக்கு பங்களிக்க முன்வரவேண்டும்.  
**இந்த "2006 தமிழ் விக்கிபீடியா ஆண்டு அறிக்கை"யின் நோக்கம் 2006 ஆண்டு செயல்பாடுகளை விபரித்து, 2007 ஆண்டுக்கான ஒரு முன்பார்வையை வைக்கும்படி வேண்டுவதுதான்.** எடுத்துக்காட்டுக்களுக்கு 2005 அறிக்கையின் பேச்சு பக்கத்தை பார்கவும். இவ்வேண்டுகோளை முன்வைக்கும் பொழுது விக்கிபீடியாவின் செயல்பாடுகள் மற்றும் வளர்ச்சி, இறுகிய திட்டங்களையோ கட்டமைப்பையோ கொண்டிருப்பதில்லை என்பது சுட்டப்படுகின்றது. இவ்வறிக்கை பயனர்களின் ஒரு பார்வை மட்டுமே. பிற பார்வைகளை விக்கிபீடியா:ஆலமரத்தடி, விக்கிபீடியா பேச்சு:பக்க வகைகளின் கட்டமைப்பு போன்ற பக்கங்களில் பார்க்கலாம். யாரும் எப்பொழுதும் விக்கிபீடியா ஆக்கங்களை மேம்படுத்தலாம் என்பது இவ்வறிக்கைக்கும் பொருந்தும்.
</td></tr></table>  
- இந்த அறிக்கையின் ஆங்கிலப் பதிப்பு
- உங்கள் கருத்தை உரையாடல் பக்கத்தில் தெரிவிக்கவும்.
# திசம்பர் 3

## பிறப்புகள்

- 1753 &ndash; சாமுவேல் கிராம்டன், ஆங்கிலேயக் கண்டுபிடிப்பாளர், நெசவுத் துறையின் முன்னோடி (இ. 1827)
- 1795 &ndash; ரோலண்ட் ஹில், நவீன அஞ்சல் சேவையைக் கண்டுபிடித்த ஆங்கிலேயர் (இ. 1879)
- 1833 &ndash; கார்லோஸ் பின்லே, கியூபா மருத்துவர் (இ. 1915)
- 1857 &ndash; ஜோசப் கொன்ராட், போலந்து-ஆங்கிலேய எழுத்தாளர், போர்வீரர் (இ. 1924)
- 1884 &ndash; இராசேந்திர பிரசாத், இந்தியாவின் 1வது குடியரசுத் தலைவர் (இ. 1963)
- 1886 &ndash; மன்னே சீகுபான், நோபல் பரிசு பெற்ற சுவீடிய இயற்பியலாளர் (இ. 1978)
- 1889 &ndash; குதிராம் போஸ், வங்காளப் புரட்சியாளர் (இ. 1908)
- 1900 &ndash; ரிச்சர்ட் குன், நோபல் பரிசு பெற்ற ஆத்திரிய-செருமன் வேதியியலாளர் (இ. 1967)
- 1909 &ndash; கே. ராஜலிங்கம், இலங்கையின் மலையக அரசியல்வாதி, தொழிற்சங்கத்தலைவர் (இ. 1963)
- 1925 &ndash; கிம் டாய் ஜுங், அமைதிக்கான நோபல் பரிசு பெற்ற தென்கொரிய அரசுத்தலைவர் (இ. 2009)
- 1931 &ndash; விஜய்குமார் மல்கோத்திரா, இந்திய அரசியல்வாதி
- 1933 &ndash; பால் சோசப் கிரட்சன், டச்சு வேதியலாளர்
- 1935 &ndash; நெல்லை ஆ. கணபதி, தமிழக சிறுவர் புதின எழுத்தாளர்
- 1939 &ndash; ஏவிஎம் சரவணன், திரைப்படத் தயாரிப்பாளர் (இ. 2025)
- 1948 &ndash; புதுவை இரத்தினதுரை, ஈழத்துக் கவிஞர்
- 1960 &ndash; ஜூலியானா மூரே, அமெரிக்க நடிகை, எழுத்தாளர்
# திசம்பர் 3

## இறப்புகள்

- 1154 &ndash; நான்காம் அனஸ்தாசியுஸ் (திருத்தந்தை) (பி. 1073)
- 1552 &ndash; பிரான்சிஸ் சவேரியார், எசுப்பானிய மதப்பரப்புனர் , புனிதர் (பி. 1506)
- 1882 &ndash; ஜேம்ஸ் சால்லிஸ், ஆங்கிலேய வானியலாளர் (பி. 1803)
- 1894 &ndash; ஆர். எல். இசுட்டீவன்சன், இசுக்கொட்டிய எழுத்தாளர் (பி. 1850)
- 1969 &ndash; கோவைக்கிழார், தமிழகத் தமிழறிஞர், வழக்கறிஞர் (பி. 1888)
- 1979 &ndash; தியான் சந்த், இந்திய வளைதடிப் பந்தாட்ட வீரர் (பி. 1905)
- 1998 &ndash; முடியரசன், தமிழகக் கவிஞர் (பி. 1920)
- 2000 &ndash; குவெண்டலின் புரூக்ஸ், அமெரிக்கக் கவிஞர் (பி. 1917)
- 2010 &ndash; அநுத்தமா, தமிழக எழுத்தாளர் (பி. 1922)
- 2011 &ndash; தேவ் ஆனந்த், இந்திய நடிகர், இயக்குநர் (பி. 1923)
# திசம்பர் 3

## சிறப்பு நாள்

- மருத்துவர் நாள் (கியூபா)
- பன்னாட்டு மாற்றுத்திறனாளிகள் நாள்
# தேசிய விடுதலைக்கான சபடிஸ்டா படை

**தேசிய விடுதலைக்கான சபடிஸ்டா படை (Zapatista Army of National Liberation (Ejército Zapatista de Liberación Nacional, EZLN)** என்பது மெக்சிகோவின் பின்தங்கிய பிரதேசங்களுள் ஒன்றான சியாபஸ் பகுதியில் இயங்கும் ஆயுதம் தாங்கிய புரட்சி இயக்கமாகும்.  
மெக்சிகோவின் பழங்குடி இன மக்களையே தமது சமூக தளமாக கொண்டியங்கும் இவ்வியக்கம் நகரப்பகுதிகளிலும் உலகளாவிய ரீதியிலும் தமக்கான ஆதரவு தளத்தையும் வலையமைப்பையும் கொண்டிருக்கிறது.  
இவ்வியக்கத்தின் தலைவராக தளபதி எஸ்தர் (Comandanta Esther) கருதப்படுகிறார். ஆயினும் இவ்வியக்கத்தின் புகழ்பெற்ற பிரதிநிதியாக அதன் பேசாளரும் துணைத்தளபதியுமான சப்கொமன்டான்ரி மார்க்கோஸ் (Subcomandante Marcos) விளங்குகிறார்.  
மெக்சிகோ புரட்சியாளர் சபடா (Zapata) வின் பெயரையே இவ்வியக்கம் தாங்கியுள்ளது. தம்மை சபடாவின் இலட்சிய வழிவருநர்களாக அடையாளங்காணும் இவ்வியக்கத்தினர், பேரரசுவாதத்திற்கு எதிரான பழங்குடி மக்களின் எதிர்ப்பியக்கத்தின் வழிவருநர்களாகவும் அடையாளங்காண்கின்றனர்.  
ஆயுதம் தாங்கிய ஆனால் இன்னமும் வன்முறைகள் எதிலும் ( 1990களின் ஆரம்பத்தில் ஏற்பட்ட ஓர் எழுச்சி நிகழ்வை தவிர்த்து) ஈடுபடாத, வெளிநாட்டு, உள்நாட்டு ஆதரவுத்தளத்தை அமைக்கவும் பேணவும் செய்மதி தொலைபேசி, இணையம் உள்ளிட்ட நவீன தொழிநுட்பங்களை பயன்படுத்துகின்ற சபடிஸ்டாவினை உலகின் முதல் பின்னை நவீன புரட்சிகர இயக்கமாக சிலர் இனங்காண்கின்றனர்.  
பயிரிடல், போதை மருந்து பயன்பாடு, நச்சுத்தன்மையான பானங்கள், சட்டவிரோதமான மர விற்பனை போன்றன கடுமையாக தடுக்கப்பட்டுள்ளது. - இயற்கையின் அழிவுக்கு எதிர்ப்பு தெரிவியுங்கள்". - கூட்டரசு மேம்பாதை 307, சியாபஸ் ]]
# தேசிய விடுதலைக்கான சபடிஸ்டா படை

## போராட்டமும் அதன் பின்னணியும்

1994 ஜனவரி முதல் திகதி NAFTA உடன்பாடு நடைமுறைக்கு வந்த அன்றுதான் சபடிஸ்டாக்கள் பற்றி உலகளாவிய அறிதல் நிகழ்ந்தது. மெக்சிகோவின் தற்போதைய அரசாங்கத்தை தூக்கியெறிவது சபடிஸ்டாக்களின் அடிப்படை நோக்கம் அல்ல. மாறாக, சியாபஸ் பகுதிமீதான மெக்சிகோ அரசின் பாரபட்சமான போக்கினை வெளியுலகிற்கு வெளிச்சம்போட்டு காட்டுவதும், சியாபஸ் பகுதியின் செல்வந்தர்களுக்கும் ஏழைகளுக்கும் இடையிலான இடவெளியை மேலும் அதிகப்படுத்தும் என அவர்கள் கருதுகிற NAFT உடன்பாட்டை எதிர்ப்பதுமே அவர்களது போராட்டத்தின் அடிப்படையாகும். தேசிய விடுதலைக்கான சபடிஸ்டா படை, மெக்சிகோவிலிருந்து பிரிந்துசென்று தனியரசமைக்கும் கோரிக்கையை வலுவாக முன்வைக்கவில்லை. அதற்கு மாற்றாக, சியாபஸ் பகுதிக்கான கூடுதல் தன்னாட்சி அதிகாரத்தினையே கோரி போராடுகின்றனர். இத்தன்னாட்சியானது, மற்றைய கோரிக்கைகளுக்கு மேலதிகமாக சியாபசிலிருந்து பெறப்படும் இயற்கை வளங்கள் மேலும் நேரடியாக அப்பகுதி மக்களின் வளமான வாழ்வுக்கு பங்களிக்கக்கூடியதாக இருப்பதை உறுதிப்படுத்துவதற்கு தேவையானது என அவர்கள் கருதுகிறார்கள். எடுத்துக்காட்டாக, மெக்சிகோவின் வழங்கலுக்கு தேவையான நீர் வளம் சியாபசிலிருந்தே பெற்றுக்கொள்ளபடும் நிலையில், சியாபச் பகுதியில் வாழும் மக்கள் குடிநீர் தட்டுப்பாட்டால் பெரிதும் சிரமப்படும் நிலை காணப்படுவதை கூறலாம்.  
1994 ஜனவரி 12ம் நாள் சபடிஸ்டாக்களால் செய்யப்பட்ட ஒருதலைப்பட்சமான போர்நிறுத்தத்துடன் சியாபஸ் பகுதியில் சிறு ஆயுத மோதல்கள் முடிவுக்கு வந்தன.
அன்று முதல் முழுஅளவான மோதல்கள் எதுவும் நிகழவில்லை. ஆனால் மெக்சிகோ அரசாங்கம் துணைப்படை குழுக்களை பயன்படுத்தி மென்தீவிர யுத்தத்தினை இக்கிளர்ச்சியாளர்களுக்கெதிராக புரிந்துவருகிறது.  
அதேவேளை இவ்வியக்கத்தினர் தம்பக்கத்திலிருந்து எந்தவிதமான படை நடவடிக்கைகளையும் மேற்கொள்ளாது பாரியளவான ஊடக பரப்புரை போராட்டத்தினை முன்னெடுத்துச்செல்கின்றனர். இணையத்தை அடிப்படையாகக்கொண்ட பாரிய பரப்புரை வலையமைப்பயும் இவர்கள் கொண்டிருக்கின்றனர். இப்பரப்புரை போராட்டத்தின் விளைவாக உலகெங்குமுள்ள இடதுசாரிக்குழுக்களினுடைய ஆதரவினை இவ்வியக்கத்தினர் சம்பாதித்துக்கொண்டிருக்கின்றனர்.
# ஒக்கைடோ பல்கலைக்கழகம்

**ஒக்கைடோ பல்கலைக்கழகம்** (யப்பானிய மொழி:北海道大学) யாப்பானிலுள்ள முன்னணித் தேசிய பல்கலைக்கழகங்களில் ஒன்றாகும். இது சப்போரோ நகரின் மத்தியில் அமைந்துள்ளது. ஒக்கைடோ பல்கலைக்கழகம் 1876 இல் சப்போரோ விவசாயக் கல்லூரியாக அமெரிக்கரான வில்லியம் கிளார்க் என்பவரால் ஆரம்பிக்கப்பட்டது.  
ஆரம்பத்தில் 24 மாணவர்களையும் 6 விரிவுரையாளர்களையும் கொண்டிருந்தது. இது 1918 ஏப்ரல் முதலாம் நாள், யப்பானின் 9 அரச பல்கலைக்கழகங்களில் ஒன்றாக மாற்றப்பட்டது. 1919 இல் மருத்துவ பீடம் நிறுவப்பட்டதோடு விவசாயக் கல்லூரி விவசாய பீடமாக மாற்றப்பட்டது. அதன் பின்னர் பல பீடங்கள் ஒன்றன்பின் ஒன்றாகத் தொடக்கப்பட்டு, 2006இல் மொத்தமாக 12 பீடங்களைக் கொண்டுள்ளது. 2004 முதல் யப்பானின் தேசிய பல்கலைக்கழகக் கூட்டுத்தாபனச் சட்டத்தின் கீழ் நிதி தொடர்பாக தன்னாட்சியை கொண்டிருந்தாலும் யப்பான் கல்வி, கலாச்சார, விளையாட்டு, விஞ்ஞான தொழில்நுட்ப அமைச்சு முக்கிய அதிகாரத்தை செலுத்தி வருகின்றது.
# ஒக்கைடோ பல்கலைக்கழகம்

## ஆதாரங்கள்

- ஒக்கைடோ பல்கலைக்கழக வெளியீடு. (மார்ச், 2005) *Handbook for International Students*
# ஒக்கைடோ பல்கலைக்கழகம்

## வெளியிணைப்புகள்

- ஒக்கைடோ பல்கலைக்கழக தளம்
- ஒக்கைடோ பல்கலைக்கழக வெளிநாட்டு மாணவர் அமைப்பு
# ப. ஆப்டீன்

**ப. ஆப்டீன்** (11 நவம்பர் 1937 - 9 அக்டோபர் 2015) என்ற பஹார்டீன் ஆப்டீன், ஈழத்து தமிழ்க் கலை இலக்கிய துறையில் பங்காற்றி வரும் மலையக முஸ்லிம் படைப்பாளிகள் வரிசையில் கவனத்துக்குரிய ஒரு படைப்பாளி ஆவார். இவர் இலங்கையின் மலையகத்திலுள்ள நாவலப்பிட்டியைச் சேர்ந்தவர். மலாய் இனத்தில் பிறந்தவர்.  
1962 ஆம் ஆண்டு இலங்கையில் வெளிவந்த *தமிழின்பம்* எனும் சிற்றிதழில் வந்த *உரிமையா? உனக்கா?* எனும் முதல் சிறுகதை மூலம் இலக்கிய உலகில் புகுந்தார். 1960 களில் வேலை காரணமாக நாவலப்பிட்டியில் பணியாற்றிய எழுத்தாளர் நந்தி அவர்களின் ஊக்குவிப்பாலும், மல்லிகை ஆசிரியர் டொமினிக் ஜீவாவின் தொடர்பாலும் இலங்கை முற்போக்கு எழுத்தாளர் சங்கத்தில் இணைந்து செயற்பட்டு வந்தார். சிறுகதை, குறுநாவல், நாவல் எனப் பன்முக வடிவங்களின் மூலம் தனது படைப்பிலக்கிய பங்களிப்பினை கால் நூற்றாண்டுக்கு மேலாக ஈழத்து இலக்கியம் வழியாக பணியாற்றி வந்தவ இவரது பல படைப்புக்கள் ஆங்கிலம்,சிங்களம் போன்ற மொழிகளில் மொழி பெயர்க்கப்பட்டுள்ளன.
# ப. ஆப்டீன்

## வெளிவந்த நூல்கள்

- *இரவின் ராகங்கள்*- (சிறுகதைத் தொகுப்பு, மல்லிகைப்பந்தல் வெளியீடு, 1987, NCBH, தமிழ்நாடு மீள்பதிப்பு 1990)
- *கருக்கொண்ட மேகங்கள்*- (நாவல், ஆசிரியர் பதிப்பித்தது 1999)
- *நாம் பயணித்த புகைவண்டி*- (சிறுகதைத் தொகுப்பு, மல்லிகைப்பந்தல் 2003)
- *கொங்காணி* (சிறுகதைத் தொகுப்பு, கொடகே வெளியீடு, 2014)
# ப. ஆப்டீன்

## பரிசுகள், விருதுகள்

- 1968 ஆம் ஆண்டு இலங்கை Y.M.M.A நடத்திய சிறுகதைப் போட்டியில் இவரது *சாந்தமும் சகிப்பும்* எனும் சிறுகதை பரிசினைப் பெற்றது.
- 1975 ஆம் ஆண்டு பண்பாட்டு அமைச்சு நடத்திய சிறுகதைப் போட்டியில் இவரது *அவர்கள் காத்துக் கொண்டிருக்கிறார்கள்*எனும் சிறுகதை பரிசினைப் பெற்றது.
- 1980 ஆம் ஆண்டு முஸ்லிம் சமய விவகார அமைச்சு நடத்திய சிறுகதைப் போட்டியில் இவரது *நீந்தத் துடிக்கும் மீன்குஞ்சுகள்*எனும் சிறுகதை பரிசினைப் பெற்றது.
- 1987 ஆம் ஆண்டு யாழ் இலக்கிய வட்டம்/இலங்கை இலக்கியப் பேரவை இணைந்து நடத்திய தேர்வில் இவரது *இரவின் ராகங்கள்* அவ்வாண்டுக்கான சிறந்த சிறுகதைத் தொகுப்புக்கான பரிசினைப் பெற்றது.
- 1999 ஆம் ஆண்டு யாழ் இலக்கிய வட்டம்/இலங்கை இலக்கியப் பேரவை இணைந்து நடத்திய தேர்வில் இவரது *கருக்கொண்ட மேகங்கள்* அவ்வாண்டுக்கான சிறந்த நாவலுக்கான பரிசினைப் பெற்றது.
- 2002 ஆம் ஆண்டு இலங்கை அரசு இவருக்கு கலாபூஷண விருது வழங்கியது.
# திசம்பர் 4

## நிகழ்வுகள்

- 1259 &ndash; பிரான்சின் ஒன்பதாம் லூயி, இங்கிலாந்தின் மூன்றாம் என்றி ஆகியோர் பாரிசில் கையெழுத்திட்ட ஒப்பந்தத்தின்படி, நார்மண்டி உட்பட ஐரோப்பாவில் உள்ள பிரெஞ்சுப் பகுதிகளுக்கு இங்கிலாந்து உரிமை கோருவதில்லை எனவும் ஆங்கிலேயப் புரட்சியாளர்களுக்கு லூயி ஆதரவு வழங்குவதில்லை எனவும் முடிவாகியது.
- 1619 &ndash; 38 குடியேறிகள் வர்ஜீனியாவின் பெர்க்லியில் தரையிறங்கினர்.
- 1639 &ndash; ஜெரிமையா ஹொரொக்ஸ் முதன் முதலாக வெள்ளிக் கோள் சூரியனுக்கும் பூமிக்கும் இடையில் செல்வதை அவதானித்தார்.
- 1791 &ndash; உலகின் முதலாவது ஞாயிறு இதழ் தி அப்சர்வர் வெளிவந்தது.
- 1829 &ndash; ஆங்கிலேய ஆட்சியின் கீழ் இருந்த வங்காளத்தில் உடன்கட்டை ஏறல் முறையை ஒழிக்கும் சட்டத்தை தலைமை ஆளுநர் வில்லியம் பென்டிங்கு பிரபு கொண்டு வந்தார்.
- 1865 &ndash; வட கரொலைனா, ஜார்ஜியா ஆகிய அமெரிக்க மாநிலங்கள் இரு வாரங்களில் அடிமைகள் அனைவரும் விடுவிக்கப்படுவர் என அறிவித்தன.
- 1918 &ndash; முதலாம் உலகப் போரை முடிவுக்குக் கொண்டுவரும் பொருட்டு பேச்சுவார்த்தை நடத்த அமெரிக்க அரசுத்தலைவர் ஊட்ரோ வில்சன் பிரான்சு சென்றார். பதவியில் உள்ள அமெரிக்கத் தலைவர் ஒருவர் ஐரோப்பா சென்றது இதுவே முதற் தடவையாகும்.
- 1939 &ndash; இரண்டாம் உலகப் போர்: பிரித்தானியக் கப்பல் *நெல்சன்* இசுக்காட்லாந்து கரையில் கண்ணி வெடியில் சிக்கி சேதமடைந்தது.
- 1943 &ndash; இரண்டாம் உலகப் போர்: யுகோசுலாவியாவின் எதிர்ப்புத் தலைவர் யோசிப் டீட்டோ "சனநாயக யூகொசுலாவிய அரசு" ஒன்றை தற்காலிகமாக அமைத்தார்.
- 1945 &ndash; ஐக்கிய அமெரிக்கா ஐநாவில் இணைவதற்கு ஒப்புதல் அளித்து செனட் அவை வாக்களித்தது.
- 1957 &ndash; ஐக்கிய இராச்சியத்தில் லூவிசாம் என்னுமிடத்தில் இடம்பெற்ற தொடருந்து விபத்தில் 92 பேர் உயிரிழந்தனர்.
- 1958 &ndash; பிரெஞ்சு அதிகாரத்தின் கீழ் பெனின் சுயாட்சி உரிமை பெற்றது.
- 1959 &ndash; ஐக்கிய அமெரிக்காவின் மேர்க்குரித் திட்டத்தின் கீழ் சாம் என்ற குரங்கு 55 மைல்கள் உயரம் கொண்டு செல்லப்பட்டு பாதுகாப்பாகப் பூமி திரும்பியது.
- 1967 &ndash; வியட்நாம் போர்: ஐக்கிய அமெரிக்கா, மற்றும் தெற்கு வியட்நாமியப் படைகள் மேக்கொங் டெல்ட்டா பகுதியில் வியட் கொங் படைகளுடன் மோதின.
- 1971 &ndash; இந்தியக் கடற்படை பாக்கித்தானியக் கடற்படையையும் கராச்சியையும் தாக்கியது.
- 1971 &ndash; பாக்கித்தான் கடற்படைக்குச் சொந்தமான *காசி* என்ற நீர்மூழ்கிக் கப்பல் தாக்கப்பட்டு மூழ்கடிக்கப்பட்டது.
- 1971 &ndash; இந்தியாவுக்கும் பாக்கித்தானுக்கும் இடையில் ஏற்பட்ட கொந்தளிப்பான நிலைமையை ஆராய ஐநா பாதுகாப்பு அவை அவசரமாகக் கூடியது.
- 1977 &ndash; மலேசியா எயர்லைன்சு வானூர்தி 653 கடத்தப்பட்டு ஜொகூரில் வீழ்ந்து விபத்துக்குள்ளாகியதில் 100 பேர் உயிரிழந்தனர்.
- 1984 &ndash; குவைத் விமானம் ஒன்றை ஹெஸ்புல்லா அமைப்பினர் கடத்தியதில் நான்கு பயணிகள் கொல்லப்பட்டனர்.
- 1984 &ndash; 1984 மன்னார் படுகொலைகள்: இலங்கைப் படையினர் மன்னாரில் 107-150 பொதுமக்களை படுகொலை செய்தனர்.
- 1991 &ndash; டெரி ஆண்டர்சன் என்ற அமெரிக்க ஊடகவியலாளர் கடத்தப்பட்டு 7 ஆண்டுகளுக்குப் பின்னர் பெய்ரூட்டில் விடுவிக்கப்பட்டார்.
- 1991 &ndash; ஐக்கிய அமெரிக்காவின் பான் ஆம் விமான சேவை தனது சேவைகளை நிறுத்திக் கொண்டது.
- 1992 &ndash; அமெரிக்கா சோமாலியாவுக்கு 28,000 அமெரிக்கப் படைவீரர்களை அனுப்ப அமெரிக்க அரசுத்தலைவர் ஜார்ஜ் எச். டபிள்யூ. புஷ் உத்தரவிட்டார்.
- 2005 &ndash; ஆங்காங்கில் பல்லாயிரக்கணக்கானோர் மக்களாட்சி வேண்டி ஆர்ப்பாட்டத்தில் ஈடுபட்டனர்.
# திசம்பர் 4

## பிறப்புகள்

- 1866 &ndash; வசீலி கண்டீன்ஸ்கி, உருசிய-செருமானிய ஓவியர் (இ. 1944)
- 1875 &ndash; ரெய்னர் மரியா ரில்கே, ஆத்திரிய-சுவிட்சர்லாந்து கவிஞர் (இ. 1926)
- 1888 &ndash; ரமேஷ் சந்திர மஜும்தார், இந்திய வரலாற்று அறிஞர் (இ. 1980)
- 1889 &ndash; நீலகண்ட பிரம்மச்சாரி, இந்திய விடுதலைப் போராட்ட வீரர் (இ. 1978)
- 1892 &ndash; பிரான்சிஸ்கோ பிராங்கோ, எசுப்பானியாவின் பிரதமர் (இ. 1975)
- 1893 &ndash; ஹச். பி. அரி கௌடர், இந்திய அரசியல்வாதி (இ. 1971)
- 1898 &ndash; க. சீ. கிருட்டிணன், இந்திய இயற்பியலாளர் (இ. 1961)
- 1910 &ndash; ரா. வெங்கட்ராமன், 6வது இந்தியக் குடியரசுத் தலைவர் (இ. 2009)
- 1919 &ndash; ஐ. கே. குஜரால், 12வது இந்தியப் பிரதமர் (இ. 2012)
- 1922 &ndash; கண்டசாலா, தென்னிந்தியத் திரைப்படப் பின்னணிப் பாடகர் (இ. 1974)
- 1925 &ndash; ஆல்பர்ட் பாண்டுரா, கனடிய-அமெரிக்க உளவியலாளர்
- 1930 &ndash; கமுகறை புருஷோத்தமன் நாயர், மலையாளப் பின்னணிப் பாடகர் (இ. 1995)
- 1949 &ndash; ஜெப் பிரிட்ஜஸ், அமெரிக்க நடிகர்
- 1949 &ndash; எஸ். இராமச்சந்திரன், இலங்கை மெல்லிசை, பொப் இசைப் பாடகர் (இ. 2020)
- 1963 &ndash; செர்கய் புப்கா, உக்ரைனிய தடியூண்டித் தாண்டும் வீரர்
- 1964 &ndash; மரிசா டோமீய், அமெரிக்க நடிகை
- 1969 &ndash; ஜெய்-சி, அமெரிக்க ராப் இசைக்கலைஞர்
- 1974 &ndash; அனுபமா குமார், தமிழகத் திரைப்பட நடிகை
- 1979 &ndash; சமஸ், தமிழகப் பத்திரிகையாளர், எழுத்தாளர்
- 1982 &ndash; நிக் வோய்ச்சிச், ஆத்திரேலிய மதப்போதகர்
# திசம்பர் 4

## இறப்புகள்

- கிமு 530 &ndash; சைரசு, பாரசீக மன்னர் (பி. கிமு 600)
- 749 &ndash; தமாஸ்கஸ் நகர யோவான், சிரிய மதகுரு, புனிதர் (பி. 676)
- 1131 &ndash; ஓமர் கய்யாம், பாரசீகக் கவிஞர், வானியலாளர் (பி. 1048)
- 1576 &ndash; இரேடிக்கசு, ஆத்திரிய-சிலோவாக்கிய கணிதவியலாளர், நிலவைரையாளர் (பி. 1514)
- 1679 &ndash; தாமசு ஆபிசு, ஆங்கிலேய மெய்யியலாளர் (பி. 1588)
- 1850 &ndash; வில்லியம் ஸ்டர்ஜியன், மின்சார இயக்கியைக் கண்டுபிடித்த ஆங்கிலேய இயற்பியலாளர் (பி. 1783)
- 1953 &ndash; அ. வேங்கடாசலம் பிள்ளை, தமிழகத் தமிழறிஞர் (பி. 1886)
- 1976 &ndash; ந. பிச்சமூர்த்தி, தமிழக எழுத்தாளர் (பி. 1900)
- 2009 &ndash; விச்சிசுலாவ் தீகனொவ், சோவியத், உருசிய திரைப்பட, தொலைக்காட்சி நடிகர் (பி. 1928)
- 2014 &ndash; வி. ஆர். கிருஷ்ணய்யர், இந்திய நீதிபதி, அரசியல்வாதி (பி. 1914)
- 2015 &ndash; மசூர் மௌலானா, இலங்கை அரசியல்வாதி (பி 1932)
- 2017 &ndash; சசி கபூர், இந்திய நடிகர் (பி. 1938)
- 2021 &ndash; செ. கணேசலிங்கன், ஈழத்து இடதுசாரி எழுத்தாளர், பதிப்பாளர் (பி. 1928)
- 2025 &ndash; ஏவிஎம் சரவணன், திரைப்படத் தயாரிப்பாளர் (பி. 1939)
# திசம்பர் 4

## சிறப்பு நாள்

- கடற்படையினர் தினம் - (இந்தியா)
# தபுண்டு

உபுண்டு குனூ/லினக்ஸ் இல் சராசரி தமிழ் பயனர் ஒருவருக்கு தேவைப்படும் சகல வசதிகளையும் மென்பொருள் கருவிகளையும் தானாக நிறுவித்தரும் மென்பொருட் பொதியே **தபுண்டு** ஆகும்.  
**தபுண்டு** என்ற பெயர் **தமிழ் உபுண்டு** என்பதன் சுருக்கமாகும்.  
இப்பொதி மு. மயூரனால் உருவாக்கப்பட்டு 29-11-2006 அன்று வெளியிடப்பட்டது.
# தபுண்டு

## கருத்தாக்கம்

உபுண்டு இயங்குதளம் பயன்பாட்டு எளிமையும், விநியோகிக்க வசதியானதாகவும் தமிழ் பாவனைக்கான பல்வேறு ஆதரவுகளையும் கொண்டதாக உள்ளது. இவ்வியங்குதளத்தை பரந்தளவான தமிழ்ப் பயனர் மட்டத்தில் கொண்டு செல்ல, மேலதிக தமிழ் வசதிகளை அவ்வியங்குதளத்தில் நிறுவிக்கொள்ள பின்பற்றப்பட வேண்டிய பல்வேறு சிக்கலான படிமுறைகள் எளிமைப்படுத்தப்படுவது அவசியம். இந்த அடிப்படையிலேயே இவ்வாறானதொரு பொதியின் தேவையும் உருவாக்கமும் உபுண்டு தமிழ்ப் பயனர் ஒருவர் மூலம் நிகழவேண்டியிருந்தது.  
கணினியில் தமிழை பயன்படுத்துவதை ஊக்குவிப்பதற்கும், இலகுபடுத்துவதற்கும் தற்போதுள்ள தெரிவுகளில் மிக எளிமையான ஒன்று உபுண்டு இயங்குதளத்தை நிறுவிக்கொள்வதாகும். இந்த அடிப்படையில் இப்பொதி கணித்தமிழ் பயன்பாட்டை வினைத்திறன் மிக்கதாக்கும் நோக்கத்தினையும் தன்னகத்தே கொண்டிருக்கிறது. இணைய வசதியை கொண்டிருக்காத கணினி ஒன்றில் உபுண்டுவை பயன்படுத்தும் ஒருவர் தமிழ் வசதிகளை நிறுவிக்கொள்ள எதிர்கொள்ளக்கூடிய சிரமங்களை முற்றாக தீர்த்து வைப்பதையும் இப்பொதி நோக்கமாக கொண்டிருக்கிறது  
தபுண்டு நிறுவித்தரும் தமிழ் வசதிகள் அனைத்தையும் உள்ளடக்கி மறுதொகுப்பு செய்யப்பட்ட உபுண்டு இயங்குதள இறுவட்டினை உருவாக்க முடியும் என்றாலும், அது விநியோக வாய்ப்புக்களை மிகக்குறைந்த அளவே கொண்டிருக்கும்.
# இலங்கையின் பொருளாதாரம்

**இலங்கையின் பொருளாதாரம்** (Economy of Sri Lanka) பெருந்தோட்டப் பயிர்செய்கைகளான தேயிலை, இரப்பர், கொக்கோ, கிராம்பு போன்றவையே பிரதான வருவாயாக விளங்கியது. அண்மைக் காலங்களில் பெருந்தோட்டங்கள் சிங்கள மக்களுக்கு குடியேற்ற கிராமங்களாக பிரித்துக்கொடுக்கப்பட்டதனால், அவ்வருமானம் வீழ்ச்சியடைந்ததுடன், தற்போது இலங்கையின் பிரதான வருமானமாக வெளிநாட்டு பணியாளர்கள் ஊடாகவே கிட்டப்படுகின்றது. குறிப்பாக மத்திய கிழக்காசிய நாடுகளில் வீட்டுப் பணிப்பெண்களாக பணிப்புரிவோரின் ஊடாகவே பெறப்படுகின்றது என்பது குறிப்பிடத்தக்கது. அதனைத்தவிர சுற்றுலா, தேயிலை, புடவை போன்றவற்றில் இருந்து கணிசமான வருவாய் கிட்டுகின்றன. தற்போது இலங்கையில் இருந்து புலம்பெயர்ந்து வாழும் இலங்கைத் தமிழர்கள் தமது குடும்பத்தாருக்கு உதவி வரும் நிதி போன்றனவும் இலங்கைக்கான ஒரு வருவாய் மார்க்கமாகவே உள்ளது என்பதும் குறிப்பிடத்தக்கது.  
இலங்கை பொருளாதாரத்தை கருத்தில் கொண்டு புலம் பெயர்ந்து வாழும் தமிழர்கள் புலம் பெயர்ந்த நாடுகளில் பொருளாதாரத்தில் செழிப்பான நிலையில் இருப்பதனால், மீண்டும் இலங்கைத் திரும்பி தமது வணிக நடவடிக்கைகளைத் தொடரவும் அழைப்பு விடுக்கப்பட்டு வருவது குறிப்பிடத்தக்கது.